ΓΡΑΠΤΗ ΕΡΩΤΗΣΗ P-0323/02

υποβολή: Chris Davies (ELDR) προς την Επιτροπή

(6 Φεβρουαρίου 2002)

Θέμα: Εξαγωγές ζώντων ζώων σε τρίτες χώρες

Σε πόσα κεφάλιαπολογίζονται οι εξαγωγές ζώντων ζώων ετησίως από χώρες της ΕΕ προς τη Μέση Ανατολή και τη Βόρειο Αφρική·

Ποιό είναι το συνολικό κόστος των κοινοτικών επιδοτήσεων για τη στήριξη του εμπορίου αυτού·

Γνωρίζει η Επιτροπή τους ισχυρισμούς ότι τα μεγάλα ταξίδια, οι απάνθρωπες μέθοδοι εκφόρτωσης και σφαγής ταλαιπωρούν φρικτά τα ζώα·

Σκοπεύει η Επιτροπή να σταματήσει τις επιδοτήσεις αυτές ή να λάβει κάποια μέτρα για τη μείωση της ταλαιπωρίας των ζώων·

Απάντηση του κ. Fischler εξ ονόματος της Επιτροπής

(26 Φεβρουαρίου 2002)

Οι κοινοτικές εξαγωγές βοοειδών σφαγής και ζώων καθαρής φυλής προς τη Μέση Ανατολή και τη Βόρεια Αφρική κατά τη διάρκεια των τριών τελευταίων ετών έχουν ως εξής(1):

>ΚΤΜ ΟΠΝΒΧΒ>

>ΚΤΜ ΟΠΝΒΧΒ>

Το συνολικό ποσό των επιστροφών κατά την εξαγωγή πουπολογίστηκε για τις εξαγωγές αυτές ισούται με 96.6 εκατομμύρια ευρώ το 1999, 67.2 εκατομμύρια ευρώ το 2000 και 30.4 εκατομμύρια ευρώ το 2001. Κατά τη διάρκεια των τελευταίων ετών, οι επιδοτήσεις που χορηγήθηκαν για τα βοοειδή σφαγής μειώθηκαν σημαντικά από 60.50 ευρώ/100 κιλά (το 1999) σε 41.00 ευρώ/100 κιλά ( 32 %). Η επιστροφή κατά την εξαγωγή για τα βοοειδή αναπαραγωγής μειώθηκε από 63.00 ευρώ/100 κιλά σε 53.00 ευρώ/100 κιλά ( 16 %).

Η Επιτροπή γνωρίζει τις διαμαρτυρίες των οργανισμών προστασίας ζώων σχετικά με την κακομεταχείριση των ζώων κατά τη μεταφορά και ιδίως μετά την άφιξή τους στις τρίτες χώρες. Η οδηγία του Συμβουλίου 91/628/ΕΟΚ της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(2), προβλέπει σειρά διατάξεων. Τα κράτη μέλη αντιμετωπίζουν δυσκολίες στην εφαρμογή τηςπάρχουσας κοινοτικής νομοθεσίας στον τομέα αυτό και η Επιτροπή σκοπεύει, το έτος αυτό, να παρουσιάσει νομοθετική πρόταση για την βελτίωση της κατάστασης. Σχετικά με την κακομεταχείριση των ζώων μετά την άφιξή τους στις τρίτες χώρες προορισμού, η Κοινότητα δεν έχει καμία δυνατότητα παρέμβασης όσον αφορά τον τρόπο μεταχείρισης των ζώων στις τρίτες χώρες και τον τρόπο σφαγής των βοοειδών στις εγκαταστάσεις σφαγής των χωρών αυτών.

Όσον αφορά τη λήξη του καθεστώτος επιστροφών κατά την εξαγωγή, η Επιτροπή πιστεύει ότι πρέπει να πετύχει τη σωστή ισορροπία μεταξύ των διαφόρων πτυχών του πολύπλοκου αυτού ζητήματος. Δεν κρίνεται σκόπιμο να καταργηθούν οι επιστροφές κατά την εξαγωγή για τα ζώντα βοοειδή και να πραγματοποιούνται οι εξαγωγές βοοειδών από άλλες χώρες εξαγωγείς. Οι χώρες που παραδοσιακά αγοράζουν βοοειδή δε θα μετατραπούν σε εισαγωγείς κρέατος. Το μέτρο αυτό θα ήταν πολύ σκληρό για τον τομέα του βοείου κρέατος και για τους παραγωγούς που εξαρτώνται σημαντικά από τις εξαγωγές. Ωστόσο, η Επιτροπή τώρα εξετάζει τις πιθανότητες εισαγωγής αυστηρότερων απαιτήσεων και ελέγχων στον κανονισμό της Επιτροπής (ΕΕ) αριθ. 615/98 της 18ης Μαρτίου 1998 για ειδικές λεπτομέρειες εφαρμογής του καθεστώτος των επιστροφών κατά την εξαγωγή όσον αφορά την καλή μεταχείριση των ζωντανών βοοειδών κατά τη μεταφορά(3), βάσει του οποίου θα εξαρτάται η χορήγηση επιστροφών κατά την εξαγωγή από την τήρηση των διατάξεων της οδηγίας 91/628/ΕΟΚ.

(1) Δεδομένα που προέρχονται από την COMEXT.

(2) ΕΕ L 340 της 11.12.1991.

(3) ΕΕ L 82 της 19.3.1998.